laion/Wikipedia-Exotic huggingface dataset:
মুহাম্মদ বিন সৌদ

মুহাম্মদ বিন সৌদ (আরবি: محمد بن سعود ; মৃত্যু ১৭৬৫) ছিলেন দিরিয়ার আমির এবং প্রথম সৌদি রাষ্ট্র ও আল সৌদ রাজবংশের প্রতিষ্ঠাতা। তার পিতা সৌদ ইবনে মুহাম্মদ ইবনে মুকরিনের নামানুসারে আল সৌদ নামের উদ্ভব হয়েছে। দিরিয়ায় তার সাথে সংস্কারক মুহাম্মদ ইবনে আবদুল ওয়াহাবের সাক্ষাৎ হয়। এরপর থেকে তারা একত্রে কাজ শুরু করেন। ১৭৪৪ সালে মুহাম্মদ বিন সৌদের পুত্র আবদুল আজিজ বিন মুহাম্মদ বিন সৌদের সাথে মুহাম্মদ ইবনে আবদুল ওয়াহাবের কন্যার বিয়ে হয়। ফলে তাদের মিত্রতা আরো ঘনিষ্ঠ হয়। মুহাম্মদ বিন সৌদ প্রথম সৌদি রাষ্ট্র প্রতিষ্ঠা করেছিলেন। ইসলামের নীতির ভিত্তিতে এই রাষ্ট্র গঠিত হয়। ১৭৬৫ সালে মৃত্যুর পূর্ব পর্যন্ত তিনি শাসন করেছেন। এরপর তার পুত্র আবদুল আজিজ বিন মুহাম্মদ দ্বিতীয় শাসক হন। তার নামানুসারে সৌদি আরবে ইমাম মুহাম্মদ ইবনে সৌদ ইসলামি বিশ্ববিদ্যালয় স্থাপিত হয়েছে। প্রথম সৌদি রাষ্ট্র দ্বিতীয় সৌদি রাষ্ট্র তৃতীয় সৌদি রাষ্ট্র http://www.globalsecurity.org/military/world/gulf/abdulaziz.htm McHale, T. R. (Autumn ১৯৮০)। "A Prospect of Saudi Arabia"। International Affairs। 56 (4)। সংগ্রহের তারিখ ৩০ জুলাই ২০১২।  Ágoston, Gábor; Masters, Bruce Alan (২০০৯)। Encyclopedia of the Ottoman Empire। Infobase Publishing। পৃষ্ঠা 261। আইএসবিএন 978-0-8160-6259-1।  Federal Research Division (২০০৪)। Saudi Arabia A Country Study। Kessinger Publishing। আইএসবিএন 978-1-4191-4621-3। [স্থায়ীভাবে অকার্যকর সংযোগ]
বাংলাদেশের থানা

থানা একটি পুলিশি প্রশাসনিক ইউনিট। বাংলাদেশে সামরিক শাসক হুসেইন মুহাম্মদ এরশাদ কর্তৃক ১৯৯৮ সালের পর প্রশাসনিক কেন্দ্র হিসেবে থানাকে উপজেলায় উন্নীত করা হয়, তবে পুলিশি ব্যবস্থাপনায় ইউনিট হিসেবে থানা এখনো বিদ্যমান আছে। বাংলাদেশের মোট থানার সংখ্যা ৬৫২ টি। বাংলাদেশ পুলিশের থানা কার্যপ্রণালী অনুযায়ী বিভিন্ন ধরনের হয়। যেমন: মডেল থানা, হাইওয়ে থানা ইত্যাদি। সর্বশেষ থানাগুলো ২০২১ সালের ১৯শে জানুয়ারি এবং ২০শে জানুয়ারি উদ্বোধন করা হয়। ৬৫১ তম নোয়াখালী জেলার ভাসানচর থানা এবং ৬৫২ তম কক্সবাজার জেলার ঈদগাঁও থানা। ১৭৯২ সালের ৭ নভেম্বর বেঙ্গল প্রেসিডেন্সি সরকার কর্তৃক জারিকৃত একটি প্রবিধানে জেলা ম্যাজিস্ট্রেটদের নিজ নিজ জেলাকে কয়েকটি পুলিশি এখতিয়ারভুক্ত এলাকায় (থানা) বিভক্ত করার আদেশ দেওয়া হয়। থানার সর্বোচ্চ পরিধি নির্ধারণ করা হয় ১০ বর্গ ক্রোশ বা ৪০ বর্গমাইল। উপজেলা জেলা থানা, বাংলাপিডিয়া
পাঁচলাইশ থানা

পাঁচলাইশ বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন। পাঁচলাইশ থানার মোট আয়তন ৮.৩০ বর্গ কিলোমিটার (২,০৫১ একর)। ১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি মেট্রোপলিটন থানা নিয়ে চট্টগ্রাম সিটি কর্পোরেশন গঠিত হয়, তন্মধ্যে পাঁচলাইশ থানা অন্যতম। ২০০৭ সালে এ থানা পুলিশ রিফর্ম প্রোগ্রাম (পিআরপি)-র আওতায় প্রথম ধাপে মডেল থানা হিসেবে স্বীকৃতি পায়। ২০১১ সালের আদমশুমারি অনুযায়ী পাঁচলাইশ থানার মোট জনসংখ্যা ২,১৯,১৩২ জন। এর মধ্যে পুরুষ ১,১৫,১০৩ জন এবং মহিলা ১,০৪,০২৯ জন। মোট পরিবার ৪৪,৭৭১টি। চট্টগ্রাম সিটি কর্পোরেশনের মধ্যভাগে পাঁচলাইশ থানার অবস্থান। এর পূর্বে চান্দগাঁও থানা ও বায়েজিদ বোস্তামী থানা, উত্তরে বায়েজিদ বোস্তামী থানা, পশ্চিমে বায়েজিদ বোস্তামী থানা ও খুলশী থানা এবং দক্ষিণে চকবাজার থানা অবস্থিত। পাঁচলাইশ থানার আওতাধীন চট্টগ্রাম সিটি কর্পোরেশনের এলাকাসমূহ হল: ৭নং পশ্চিম ষোলশহর ওয়ার্ড ৮নং শুলকবহর ওয়ার্ডের মধ্যাংশ চট্টগ্রাম সিটি কর্পোরেশন চট্টগ্রাম জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২০ মার্চ ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "পাঁচলাইশ থানা - বাংলাপিডিয়া"। bn.banglapedia.org।  Bhorerkagoj। "'মডেল থানা' মডেল নয়!"। www.bhorerkagoj.net। ৩ মে ২০১৭ তারিখে মূল থেকে আর্কাইভ করা। সংগ্রহের তারিখ ১৬ মে ২০১৭।  "Election Commission Bangladesh - Home page"। www.ecs.org.bd।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। ecs.gov.bd। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "সংসদ নির্বাচন ২০১৮ ফলাফল"। বিবিসি বাংলা। ২৭ ডিসেম্বর ২০১৮। সংগ্রহের তারিখ ৩১ ডিসেম্বর ২০১৮।  "একাদশ জাতীয় সংসদ নির্বাচনের ফলাফল"। প্রথম আলো। ৩১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "জয় পেলেন যারা"। দৈনিক আমাদের সময়। ৩১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "আওয়ামী লীগের হ্যাটট্রিক জয়"। সমকাল। ২৭ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  বাংলাপিডিয়ায় পাঁচলাইশ থানা
আবদুল আজিজ বিন মুহাম্মদ

ইমাম আবদুল আজিজ বিন মুহাম্মদ বিন সৌদ (আরবি: عبد العزيز بن محمد بن سعود) (মৃত্যু ১৮০৩) ছিলেন প্রথম সৌদি রাষ্ট্রের দ্বিতীয় শাসক। তিনি রাষ্ট্রের প্রতিষ্ঠাতা মুহাম্মদ বিন সৌদের পুত্র। এছাড়াও তিনি মুহাম্মদ ইবনে আবদুল ওয়াহাবের দৌহিত্র। ১৭৬৫ থেকে ১৮০৩ সাল পর্যন্ত তিনি শাসন করেছেন।
সৌদ বিন আবদুল আজিজ বিন মুহাম্মদ বিন সৌদ

সৌদ আল কবির বিন আবদুল আজিজ বিন মুহাম্মদ বিন সৌদ (আরবি: سعود الكبير بن عبد العزيز بن محمد آل سعود) (মৃত্যু ১৮১৪) ছিলেন প্রথম সৌদি রাষ্ট্রের তৃতীয় শাসক। ১৮০৩ সাল থেকে ১৮১৪ সাল পর্যন্ত তিনি শাসন করেছেন। তিনি উসমানীয়দের কাছ থেকে মক্কা ও মদিনা দখল করেছিলেন। তার শাসনামলে সৌদিরা মক্কা ও মদিনা দখল করে। মদিনায় বিভিন্ন সম্মানিত ব্যক্তির কবরে ধ্বংস করা হয়। ইসলামে নিষিদ্ধ কবরের প্রতি সম্মান বিলুপ্ত করা এর উদ্দেশ্য হলেও অন্য মুসলিমরা এসব কর্মকাণ্ডকে নেতিবাচকভাবে দেখেছিল। উসমানীয়রা ইউরোপের দিকে ব্যস্ত থাকায় সরাসরি মক্কা ও মদিনার অধিকার ফিরে পাওয়া সম্ভব ছিল না। এ কারণে মিশরের ওয়ালি মুহাম্মদ আলি পাশাকে এ কাজের দায়িত্ব দেয়া হয়। সৌদিদের বিরুদ্ধে তিনি তার পুত্রকে প্রেরণ করেছিলেন এবং ১৮১২ সালে হেজাজ পুনরুদ্ধার করা হয়।
বার্ট ওল্ডফিল্ড

উইলিয়াম আলবার্ট স্ট্যানলি বার্ট ওল্ডফিল্ড (ইংরেজি: Bert Oldfield; জন্ম: ৯ সেপ্টেম্বর, ১৮৯৪ - মৃত্যু: ১০ আগস্ট, ১৯৭৬) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন বার্ট ওল্ডফিল্ড। ১৯২০ থেকে ১৯৩৭ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি। দলে তিনি মূলতঃ উইকেট-রক্ষক হিসেবে খেলতেন। পাশাপাশি ডানহাতে ব্যাটিংয়ে অভ্যস্ত ছিলেন। ১৫শ ফিল্ড অ্যাম্বুলেন্সে কর্পোরাল হিসেবে প্রথম অস্ট্রেলীয় রাজকীয় বাহিনীতে চাকরি করেন। ১৯১৭ সালে পায়ে গুলি লাগলে আহত হন তিনি। যুদ্ধ শেষ হলে অস্ট্রেলিয়ান ইম্পেরিয়াল ফোর্সেস ক্রিকেট দলের সদস্য মনোনীত হন। দলটি ব্রিটেন, দক্ষিণ আফ্রিকা ও অস্ট্রেলিয়ায় ২৮টি প্রথম-শ্রেণীর ক্রিকেটে অংশ নেয়। ১৯১৯ সালে ইংল্যান্ডের বিপক্ষে প্রথম-শ্রেণীর ক্রিকেটে অভিষেক ঘটে তার। ১৯২০-২১ মৌসুমে নিজ শহর সিডনিতে সফরকারী ইংল্যান্ডের বিপক্ষে তিনি তার প্রথম টেস্টে অংশ নেন। পরবর্তী বেশ কয়েকবছর দল থেকে বাদ পড়েন। কিন্তু উইকেট-রক্ষক হিসেবে স্বয়ংক্রিয়ভাবে ১৯২৪-২৫ মৌসুমের অ্যাশেজ সিরিজে ইংল্যান্ডের বিপক্ষে খেলার জন্য মনোনীত হন। এরপর তার খেলোয়াড়ী জীবনে আরও একটি টেস্টে অংশগ্রহণ করতে পারেননি। ১৯৩২-৩৩ মৌসুমের কুখ্যাত বডিলাইন সিরিজের চতুর্থ টেস্টে অনুপস্থিত ছিলেন তিনি। অ্যাডিলেডের প্রসিদ্ধ তৃতীয় টেস্টে ইংরেজদের বডিলাইন কৌশলের প্রয়োগ ঘটে। ইংরেজ বোলাররা অস্ট্রেলীয় ব্যাটসম্যানদের শরীর লক্ষ্য করে বোলিং করার নির্দেশনা ছিল। কিন্তু ফাস্ট বোলার হ্যারল্ড লারউডের ছোঁড়া বল অপ্রত্যাশিতভাবে তার মাথায় আঘাত করলে সর্বাপেক্ষা নাটকীয় পরিস্থিতির উদ্ভব ঘটে। ফলশ্রুতিতে উডফুলের সহায়তায় তাকে মাঠ ত্যাগ করে ড্রেসিং রুমে পাঠানো হয়। এরফলে দ্বিতীয় ইনিংসে তিনি ব্যাটিংয়ে নামতে পারেননি ও অস্ট্রেলিয়া ১৯৩ রানে অল আউট হয়। পরবর্তীতে বডিলাইন ক্রীড়ার বিষয়ে অস্ট্রেলিয়া ক্রিকেট বোর্ড আনুষ্ঠানিকভাবে ইংরেজ প্রশাসনের কাছে অভিযোগ প্রেরণ করে। ১৯৩৭ সালে টেস্ট ক্রিকেটে সর্বশেষবারের মতো অংশ নেন। সমগ্র খেলোয়াড়ী জীবনে অস্ট্রেলিয়ার পক্ষে ৫৪ টেস্টে অংশ নিয়ে ২২.৬৫ গড়ে ১,৪২৭ রান তুলেছেন। এছাড়াও ৭৮ ক্যাচ ও ৫২ স্ট্যাম্পিংয়ের সাথে নিজেকে জড়িয়ে রেখেছেন তিনি। টেস্টে ৫২ স্ট্যাম্পিং অদ্যাবধি বিশ্বরেকর্ড হিসেবে স্বীকৃত। প্রথম-শ্রেণীর ক্রিকেটে ২৪৫ খেলায় ৬,১৩৫ রান করেছেন ২৩.৭৭ গড়ে। পাশাপাশি ৩৯৯ ক্যাচ ও ২৬৩ স্ট্যাম্পিং করেছেন তিনি। ১৯২৭ সালে উইজডেন কর্তৃক বর্ষসেরা ক্রিকেটার হিসেবে মনোনীত হন তিনি। তার সম্মানার্থে সিডনির কাছাকাছি কিলারায় একটি ওভালের নামকরণ হয়েছে। ১০ আগস্ট, ১৯৭৬ তারিখে ৮১ বছর বয়সে নিউ সাউথ ওয়েলসের কিলারা এলাকায় বার্ট ওল্ডফিল্ডের দেহাবসান ঘটে। "Bert Oldfield's Cricinfo Profile"। Cricinfo। সংগ্রহের তারিখ ২৩ জুলাই ২০১৬।  Haigh and Frith, p. 73. Frith, pp. 216–18. Piesse, p. 128. "Player Oracle WM Woodfull"। CricketArchive। সংগ্রহের তারিখ ১৪ মে ২০০৯।  Perry, pp. 144–146. Full List of Wisden cricketer of the year on Cricinfo উইকিমিডিয়া কমন্সে বার্ট ওল্ডফিল্ড সংক্রান্ত মিডিয়া রয়েছে। বিল উডফুল জ্যাক রাইডার সিঙ্গাপুর জাতীয় ক্রিকেট দল উইজডেন বর্ষসেরা ক্রিকেটার অস্ট্রেলীয় টেস্ট উইকেট-রক্ষকদের তালিকা ইএসপিএনক্রিকইনফোতে বার্ট ওল্ডফিল্ড (ইংরেজি) ক্রিকেটআর্কাইভে বার্ট ওল্ডফিল্ড (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
দ্য প্রফেট (বই)

দ্য প্রোফেট হচ্ছে লেবাননী-আমেরিকান কবি, চিত্রশিল্পী, লেখক, দার্শনিক, ধর্মতত্ত্ববিদ, চাক্ষুষ শিল্পী কাহলিল জিবরানের লিখা ২৬টি গদ্য কবিতার একটি বই যা ইংরেজিতে লিখা হয়েছে। এটি ১৯২৩ সালে মূলত আলফ্রেড এ. নফ প্রকাশ করে। এটি জিবরানের পরিচিত সেরা কাজ। দ্য প্রোফেট বইটি ৮০টির বেশি ভাষায় প্রকাশ করা হয়েছে এবং এখনো ছাপানো হচ্ছে। দ্য প্রোফেট বইটিতে কেন্দ্রীয় চরিত্র আল-মুস্তফা যে, বিদেশী আরফালিস শহরে ১২ বছর ধরে বসবাস করেছে এবং একটি জাহাজ সম্পর্কে যা তাকে তার দেশে নিয়ে যাবে। বিদায়লগ্নে তিনি একদল মানুষের উদ্দেশ্যে জীবন এবং মানুষের অবস্থার বিষয় সম্পর্কে আলোচনা করেন। বইটি প্রেম, বিয়ে, সন্তান, দান, খাওয়া-দাওয়া, কাজ, আনন্দ ও দুঃখ, ঘর, কাপড়-চোপড়, ক্রয় এবং বিক্রয়, অপরাধ ও শাস্তি, আইন, স্বাধীনতা, কারণ এবং আবেগ, ব্যথা, আত্মদর্শন, শিক্ষাদান, বন্ধুত্ব, কথা, সময়, ভালো এবং মন্দ, প্রার্থনা, আনন্দ, সৌন্দর্য, ধর্ম, এবং মৃত্যু অনুচ্ছেদে বিভক্ত। প্রত্যেক অনুচ্ছেদে আছে কাব্যিক ঢঙে জীবনের নানা দিকের দার্শনিক উপস্থাপন। আলামিত্রা নামক জনৈক নারীর ভালোবাসা বিষয়ক প্রশ্নের মাধ্যমেই মূলত পুস্তকের শুরু। একে একে কবি, কৃষক, শিক্ষক, ব্যবসায়ী, আইনজীবী, পান্থশালার মালিকসহ নগরের বিভিন্ন শ্রেণির মানুষ বিভিন্ন বিষয়ে প্রশ্ন তুলে। প্রতিক্ষেত্রে আল মুস্তফার সস্নেহ উত্তর স্বভাবতই হৃদয়গ্রাহী। বইতে জীবরানের নিজের আঁকা ১২ টি চিত্রকর্ম আছে। এজন্যই শেক্সপিয়ার আর লাউজির পরে জিবরানের বই-ই এখন পর্যন্ত সব থেকে বেশি বিক্রিত বই। "Prophet Motive", Joan Acocella newyorker.com "সূত্র: আরব আমেরিকান সংলাপ, খন্ড"। Alhewar.com। 1995-12-03। সংগ্রহের তারিখ ০৯ই জুলাই, ২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য) কাহলিল জিবরানের দ্য প্রোফেট: কেন এটা এত পছন্দ হয়?, বিবিসি সংবাদ, ১২ই মে, ২০১২, সংগৃহীত হয়েছে ০৯ই জুলাই, ২০১৬ উইকিউক্তিতে দ্য প্রোফেট সম্পর্কিত উক্তির সংকলন রয়েছে। The Prophet audiobook at Archive.org The Garden of the Prophet audiobook at Archive.org The Prophet audiobook from Legamus The Prophet (public domain in Canada) The Prophet in Telugu Audio Book The Prophet (Animated Film) - বিগ কার্টুন ডেটাবেজ
কাদম্বরী (চলচ্চিত্র)

কাদম্বরী হল ২০১৫ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবির পরিচালক সুমন ঘোষ এবং প্রযোজক রাকেশ সিং। এই ছবিটি রবীন্দ্রনাথ ঠাকুরের ভ্রাতৃজায়া কাদম্বরী দেবীর বায়োপিক। কঙ্কনা সেন শর্মা ও পরমব্রত চট্টোপাধ্যায় এই চলচ্চিত্রে মুখ্য ভূমিকায় অভিনয় করেছেন। এই ছবিটি রবীন্দ্রনাথ ঠাকুরের ভ্রাতৃজায়া ও দেবেন্দ্রনাথ ঠাকুরের পুত্রবধূ কাদম্বরী দেবীর বায়োপিক। রবীন্দ্রনাথের দাদা জ্যোতিরিন্দ্রনাথ ঠাকুর কাদম্বরী দেবীকে বিবাহ করেছিলেন। ১৮৬৮ সালে কাদম্বরী যখন জোড়াসাঁকো ঠাকুরবাড়িতে আসেন তখন রবীন্দ্রনাথের বয়স ৭। কাদম্বরী তার থেকে দুই বছরের বড়ো ছিলেন। অল্পদিনের মধ্যে রবীন্দ্রনাথ কাদম্বরীর বন্ধু ও খেলার সঙ্গীতে পরিণত হন। তিনি রবীন্দ্রনাথকে অনেক কবিতা ও গান লিখতে অনুপ্রাণিত করেন।। ১৮৮৩ সালের ৯ ডিসেম্বর রবীন্দ্রনাথ মৃণালিনী দেবীকে বিবাহ করেন। এই বিবাহের চার মাস পরে ১৮৮৪ সালের ২১ এপ্রিল কাদম্বরী দেবী আত্মহত্যা করেছিলেন। পরিচালক এই ঘটনাগুলিকেই এই ছবিতে তুলে ধরেছেন এবং রবীন্দ্রনাথ ও কাদম্বরী দেবীর সম্পর্কটিকে বিশেষভাবে উল্লেখ করেছেন। কঙ্কনা সেন শর্মা - কাদম্বরী দেবী পরমব্রত চট্টোপাধ্যায়- রবীন্দ্রনাথ ঠাকুর কৌশিক সেন - জ্যোতিরিন্দ্রনাথ ঠাকুর তিতাস ভৌমিক - জ্ঞানদানন্দিনী দেবী সঞ্জয় নাগ - দেবেন্দ্রনাথ ঠাকুর "Konkona plays Kadambari Debi in Suman Ghosh's film"। The Indian Express (ইংরেজি ভাষায়)। ২৮ নভেম্বর ২০১৪। সংগ্রহের তারিখ ৪ জানুয়ারি ২০১৬।  "Kadambari Movie Review, Trailer, & Show timings at Times of India"। The Times of India (ইংরেজি ভাষায়)। সংগ্রহের তারিখ ৪ জানুয়ারি ২০১৬।  "'কাদম্বরী': রবি জীবনের ধ্রুবতারা যখন পর্দায়"। bdnews24। ২৭ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৬।  "আমার প্রাণের পরে চলে গেল কে"। আনন্দবাজার পত্রিকা। সংগ্রহের তারিখ ৪ জানুয়ারি ২০১৬।  ইন্টারনেট মুভি ডেটাবেজে কাদম্বরী (ইংরেজি)
আবদুল্লাহ বিন সৌদ

আবদুল্লাহ বিন সৌদ (আরবি: عبد الله بن سعود) (মৃত্যু ১৮১৮) প্রথম সৌদি রাষ্ট্রের শেষ শাসক। ১৮১৪ থেকে ১৮১৮ সাল পর্যন্ত তিনি শাসন করেছেন। ১৮১৮ সালে ক্ষমতাচ্যুত হওয়ার পর তাকে মৃত্যুদন্ড দেয়া হয়েছিল। পরবর্তীতে আল সৌদ বংশের আরেকটি শাখা তুর্কি বিন আবদুল্লাহ বিন মুহাম্মদ বিন সৌদের নেতৃত্বে দ্বিতীয় সৌদি রাষ্ট্র গঠন করে। তিনি তার পিতা সৌদ বিন আবদুল আজিজের উত্তরসূরি হন। মক্কা ও মদিনা দখল করার কারণে সৌদের সাথে উসমানীয়দের যুদ্ধ শুরু হয়েছিল। এর ফলে আবদুল্লাহকেও উসমানীয়দের মুখোমুখি হতে হয়। মিশরের ওয়ালি মুহাম্মদ আলি পাশার পুত্র ইবরাহিম পাশার নেতৃত্বে উসমানীয়-মিশরীয় সেনারা মক্কা ও মদিনা পুনরুদ্ধার করে। এর ফলে সৌদিরা নজদের দিকে পিছু হটে। ইবরাহিম পাশা অগ্রসর হয়ে সৌদিদের রাজধানী দিরিয়া দখল করে নেন। কয়েক মাস অবরোধের পর ১৮১৮ সালের শীতে আবদুল্লাহ আত্মসমর্পণ করেন। এর ফলে প্রথম সৌদি রাষ্ট্রের অবসান হয়। ইবরাহিম পাশার নির্দেশ দিরিয়া ধ্বংস করে দেয়া হয় এবং আল সৌদ বংশের অনেককে বন্দী করে মিশর ও কনস্টান্টিনোপল প্রেরণ করা হয়। কনস্টান্টিনোপলে প্রেরণের পর আবদুল্লাহকে মৃত্যুদন্ড দেয়া হয়। ১৮০১ সালে সৌদি বাহিনীর হাতে কারবালায় হুসাইন বিন আলির মাজার ধ্বংস হয়েছিল। অধিকন্তু পবিত্র মক্কা ও মদিনা শহরে আক্রমণের সময় অনেকে নিহত হয় এবং মসজিদে নববী ক্ষতিগ্রস্ত হয়। উসমানীয়রা আরবের আইনসঙ্গত শাসক ছিল এ কারণে তারা সৌদিদের দমন করা সিদ্ধান্ত দেয়। আবদুল্লাহ বিন সৌদকে উৎখাত করার জন্য খলিফা দ্বিতীয় মাহমুদ মিশরীয়দের নির্দেশ দেন। ১৮১৮ সালে ইবরাহিম পাশার নেতৃত্বে আবদুল্লাহর বাহিনীকে ধ্বংস করে দেয়া হয় এবং রাজধানী দিরিয়া দখল করে নেয়া হয়। পবিত্র শহর ও মসজিদের বিরুদ্ধে অপরাধের জন্য আবদুল্লাহকে কনস্টান্টিনোপলে প্রকাশ্যে শিরশ্ছেদ করা হয়। Dr. Abdullah Mohammad Sindi। "The Direct Instruments of Western Control over the Arabs: The Shining Example of the House of Saud" (পিডিএফ)। Social sciences and humanities। ১৪ জুলাই ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ জুন ২০১২।
তুর্কি বিন আবদুল্লাহ বিন মুহাম্মদ

তুর্কি বিন আবদুল্লাহ বিন মুহাম্মদ (আরবি: ترکي بن عبدالله) (১৭৫৫–১৮৩৪) ছিলেন দ্বিতীয় সৌদি রাষ্ট্র নজদ আমিরাতের প্রতিষ্ঠাতা। তিনি ১৮২৩ থেকে ১৮৩৪ সাল পর্যন্ত নজদ শাসন করেছেন। সৌদি আরবের প্রতিষ্ঠাতা আবদুল আজিজ ইবনে সৌদ তার প্রপৌত্র। তুর্কির পিতা আবদুল্লাহ বিন মুহাম্মদ বিন সৌদ ছিলেন প্রথম সৌদি রাষ্ট্রের প্রতিষ্ঠাতা মুহাম্মদ বিন সৌদের পুত্র এবং আবদুল আজিজ বিন মুহাম্মদের ছোট ভাই। টেমপ্লেট:استشهاد بكتاب Vassiliev 2013 Winder 1965, p. 60. Kechichian, Joseph A. (২০০১)। Succession in Saudi Arabia। Palgrave Macmillan। আইএসবিএন 978-0312299620।  Metz, Helen Chapin, সম্পাদক (১৯৯৩)। Saudi Arabia: A Country Study (Fifth সংস্করণ)। Washington, D.C.: Library of Congress। আইএসবিএন 978-0844407913।  Vassiliev, Alexei (২০১৩-০৯-০১)। The History of Saudi Arabia (ইংরেজি ভাষায়)। Saqi। আইএসবিএন 978-0863567797।  Winder, R. Bayly (১৯৬৫)। Saudi Arabia in the Nineteenth Century। London: Palgrave Macmillan। আইএসবিএন 978-1349817238।  Second State of Saudi Arabia Saudi Arabia: A Country Study
সাতকানিয়া সরকারি কলেজ

সাতকানিয়া সরকারি কলেজ চট্টগ্রাম জেলার সাতকানিয়া উপজেলায় অবস্থিত একটি সরকারি স্নাতক কলেজ। বর্তমানে এই কলেজ চট্টগ্রাম বিশ্ববিদ্যালয় অধিভুক্ত। অত্র কলেজটি ১৯৪৯ সালে মোজাফফর আহমদ চৌধুরী প্রতিষ্ঠা করেন। পরবর্তীতে ১৯৮২ সালে কলেজটি সরকারি কলেজে রূপান্তরিত হয়। বর্তমানে কলেজটিতে উচ্চমাধ্যমিক শ্রেণির পাশাপাশি জাতীয় বিশ্ববিদ্যালয়ের অধীনে ডিগ্রী কোর্স চালু রয়েছে। সম্প্রতি জাতীয় বিশ্ববিদ্যালয়ের অধিনে স্নাতক সম্মান কোর্স চালু করেছে কলেজটি। বর্তমানে পদার্থবিজ্ঞান, রসায়ন, উদ্ভিদবিদ্যা, প্রাণিবিদ্যা, গণিত, বাংলা, দর্শন,ইংরেজি, অর্থনীতি, তথ্য ও যোগাযোগ প্রযুক্তি, হিসাববিজ্ঞান, ব্যবস্থাপনা, রাষ্ট্রবিজ্ঞান, ইতিহাস বিষয়ের উপর স্নাতক সম্মান চালু রয়েছে৷ উচ্চ মাধ্যমিক শাখায় বিজ্ঞান, মানবিক ও ব্যবসায় শিক্ষা বিভাগ চালু আছে। বর্তমানে কলেজটি ৯.৬০ একর জায়গার ওপর প্রতিষ্ঠিত। সুবিস্তৃত ক্যাম্পাস, খেলার মাঠ, একাডেমিক ও প্রশাসনিক ভবন, গ্রন্থাগার, বিএনসিসি, শিক্ষক ও কর্মচারী কোয়ার্টার, পুকুর, খোলা জায়গা সমৃদ্ধ বিদ্যায়তন এটি। কলেজটি পরিচালনার জন্য একটি পরিচালনা কমিটি রয়েছে। উচ্চ মাধ্যমিক স্নাতক পাস এবং স্নাতক সম্মান এই কলেজের মোট ৬ টি ভবন রয়েছে। এই কলেজের গ্রন্থাগার খুবই সমৃদ্ধ৷এর গ্রন্থাগারটি ঐতিহ্য বহন করে।বর্তমানে এর সুপ্রশস্ত পাঠগৃহ এবং তথ্য বিভাগ রয়েছে যা শিক্ষক এবং ছাত্রদের নিরিবিলিতে পড়াশোনা করার জন্য খুবই উপযোগী৷ এই কলেজে বিজ্ঞান,মানবিক ও ব্যবসায় শিক্ষা বিভাগে মোট ১৫ টি বিভাগ চালু আছে৷ যথা: পদার্থ রসায়ন উদ্ভিদবিদ্যা প্রাণিবিদ্যা গণিত ইংরেজি বাংলা অর্থনীতি দর্শন তথ্য ও যোগাযোগ প্রযুক্তি হিসাববিজ্ঞান ব্যবস্থাপনা রাষ্ট্রবিজ্ঞান ইতিহাস ইসলামের ইতিহাস ও সংস্কৃতি বর্তমানে কলেজটিতে অন্তর্ভুক্ত সহ-শিক্ষা কার্যক্রমসমূহ হলোঃ রোভার স্কাউট বিএনসিসি বিতর্ক সংঘ রেড ক্রিসেন্ট বিমল গুহ- কবি ও লেখক, অধ্যাপক : ঢাকা বিশ্ববিদ্যালয় সাতকানিয়া উপজেলার শিক্ষাপ্রতিষ্ঠান "সাতকানিয়া সরকারি কলেজ"। www.satkaniagovtcollege.edu.bd। সংগ্রহের তারিখ ২১ সেপ্টেম্বর ২০২০।  "কলেজের তালিকা" (XLS)। Secondary and Higher Education Division। ২০১৬। সংগ্রহের তারিখ ১৭ আগস্ট ২০১৭।  "Satkaniya Government College"। National University of Bangladesh। ২০২০-১০-১৯ তারিখে মূল থেকে আর্কাইভ করা। সংগ্রহের তারিখ ২০২০-১০-১৮।  "Satkania Govt College"। www.nubd.info। সংগ্রহের তারিখ ২০২০-১০-১৮।
হেমন্ত

হেমন্ত হলো ষড়ঋতুর চতুর্থ ঋতু, যা কার্তিক ও অগ্রহায়ণ মাসের সমন্বয়ে গঠিত। শরৎকালের পর এই ঋতুর আগমন। এর পরে আসে শীত, তাই হেমন্তকে বলা হয় শীতের পূর্বাভাস। কৃত্তিকা ও আর্দ্রা এ দুটি তারার নাম অনুসারে নাম রাখা হয়েছে কার্তিক ও অগ্রহায়ণ মাসের। কার্তিকের পর আসে সর্বজনীন লৌকিক উৎসব নবান্ন। ‘অগ্র’ ও ‘হায়ণ’ এ দু’অংশের অর্থ যথাক্রমে ‘ধান’ ও ‘কাটার মৌসুম’। সম্রাট আকবর অগ্রহায়ণ মাসকেই বছরের ১ম মাস বা খাজনা তোলার মাস ঘোষণা করেছিলেন।এসময় ধান কাটা হয়। এক সময় বাংলায় বছর শুরু হতো হেমন্ত দিয়ে। কারণ, ধান উৎপাদনের ঋতু হলো এই হেমন্ত। বর্ষার শেষ দিকে বোনা আমন-আউশ শরতে বেড়ে ওঠে। আর হেমন্তের প্রথম মাস কার্তিকে ধান পরিপক্ব হয়। এ ঋতুতে ফোটে গন্ধরাজ, মল্লিকা, শিউলি, কামিনী, হিমঝুরি, দেব কাঞ্চন, রাজ অশোক, ছাতিম, বকফুল।এই ঋতুতে পাওয়া যায় শীতের ঘ্রান। হেমন্তের ফসল কাটাকে কেন্দ্র করেই নবান্ন উৎসবের সূচনা হয়। নবান্ন (অর্থঃ নতুন অন্ন) পশ্চিমবঙ্গ ও বাংলাদেশের ঐতিহ্যবাহী শস্যোৎসব। নবান্ন হল নতুন আমন ধান কাটার পর সেই ধান থেকে প্রস্তুত চালের প্রথম রান্না উপলক্ষে আয়োজিত উৎসব, যা সাধারণত অগ্রহায়ণ মাসে আমন ধান পাকার পর এই উৎসব অনুষ্ঠিত হয়। বাংলাদেশের কোন কোন অঞ্চলে ফসল তোলার পরদিনই নতুন ধানের নতুন চালে ফিরনি-পায়েশ অথবা ক্ষীর তৈরি করে আত্মীয়স্বজন ও পাড়া-প্রতিবেশীর ঘরে ঘরে বিতরণ করা হয়। নবান্নে জামাইকে নিমন্ত্রণ করা হয়, মেয়েকেও বাপের বাড়িতে ‘নাইওর’ আনা হয়। নবান্নে নানা ধরনের দেশীয় নৃত্য, গান, বাজনাসহ আবহমান বাংলার সাংস্কৃতিক অনুষ্ঠান পালিত হয়। লাঠিখেলা, বাউলগান, নাগরদোলা, বাঁশি, শখের চুড়ি, খৈ, মোয়ার পসরা বসে গ্রাম্য মেলায়। ইউরোপে ১লা সেপ্টেম্বর থেকে হেমন্তের শুরু। সেখানে একে বলা হয় বৈচিত্র্যময় রঙ ও পাতা ঝরার ঋতু। ঝাউ গাছগুলো ছাড়া সব গাছেরই পাতা এ সময় ঝরে যেতে শুরু করে এবং শীতের আগমনের আগেই সব বৃক্ষই ন্যাড়া হয়ে যায়। নবান্ন, হেমন্ত ঋতুর শান্ত প্রকৃতি অনেক কবি সাহিত্যিক নানা ভাবে তাদের রচনায় তুলে ধরেছেন, তাদের মধ্যে উল্লেখযোগ্য; রবীন্দ্রনাথ ঠাকুর, জাতীয় কবি কাজী নজরুল ইসলাম সুফিয়া কামাল, জসীম উদ্ দীন, জীবনানন্দ দাশ, গোলাম মোহাম্মদ প্রমুখ। কাজী নজরুল ইসলামের ‘অঘ্রাণের সওগাত’ কবিতায় নবান্নের চিত্রটি বেশ উপভোগ্য। হেমন্ত ঋতুতে নিয়ে কবি সুফিয়া কামালের ছড়া-কবিতা হেমন্ত। সবুজ পাতার খামের ভেতর হলুদ গাঁদা চিঠি লেখে কোন্ পাথারের ওপার থেকে আনল ডেকে হেমন্তকে? এছাড়াও এই ঋতুকে নিয়ে বিশ্বকবি রবীন্দ্রনাথ ঠাকুর হিমের রাতে ওই গানটিতে লিখেছেনঃ হিমের রাতে ওই গগনের দীপগুলিরে, হেমন্তিকা করল গোপন আঁচল ঘিরে। ঘরে ঘরে ডাক পাঠালো ‘দীপালিকায় জ্বালাও আলো, জ্বালাও আলো, আপন আলো, সাজাও আলোয় ধরিত্রীরে।’ বিশ্বকবি তার নৈবদ্যে স্তব্ধতা কবিতায় লিখেছেনঃ ‘আজি হেমন্তের শান্তি ব্যাপ্ত চরাচরে জনশূন্য ক্ষেত্র মাঝে দীপ্ত দ্বিপ্রহরে শব্দহীন গতিহীন স্তব্ধতা উদার রয়েছে পড়িয়া শ্রান্ত দিগন্ত প্রসার স্বর্ণশ্যাম ডানা মেলি।’ জলবায়ু পরিবর্তনের ফলে বাংলাদেশে সাম্প্রতিক কয়েক বছর ধরে ষড়ঋতুর মধ্যে চারটি ঋতুর উপস্থিতি টের পাওয়া যাচ্ছে। আর বাকি দুটি ঋতু হেমন্ত ও বসন্ত প্রকৃতি থেকে প্রায় হারিয়ে গিয়েছে। নবান্ন ঋতু শীত হেমন্ত মুখোপাধ্যায় জার্মানিতে হেমন্ত, ডয়েচভেলে বাংলায় ছবি গ্যালারি মুনীর মোরশেদ, সম্পাদক (২০১০)। ঋতুপিডিয়া। ঢাকা: ঘাস ফুল নদী। আইএসবিএন 98482151542 |আইএসবিএন= এর মান পরীক্ষা করুন: length (সাহায্য)।  বাংলার লোকসংস্কৃতির বিশ্বকোষ, ড. দুলাল চৌধুরী সম্পাদিত, আকাদেমি অফ ফোকলোর, কলকাতা, ২০০৪, পৃ. ৩২১-২২ জলবায়ু পরিবর্তনে হারিয়েছে হেমন্ত ও বসন্ত ওয়েব্যাক মেশিনে আর্কাইভকৃত ২০ সেপ্টেম্বর ২০১৪ তারিখে বাংলাদেশ প্রতিদিনে ড. আইনুন নিশাতের সাক্ষাৎকার, ৯ সেপ্টেম্বর, ২০১৪
অলিম্পিকে মন্টিনিগ্রো

মন্টিনিগ্রো প্রথম অলিম্পিক গেমসে অংশগ্রহণ করে ২০০৮ বেইজিং অলিম্পিকে। এর পূর্বে ২০০৪ সালে মন্টিনিগ্রো সার্বিয়া ও মন্টিনিগ্রো এবং তার পূর্বে যুগোস্লাভিয়ার অংশ হিসাবে অংশগ্রহণ করেছিল। মন্টিনিগ্রো অলিম্পিক কমিটি ২০০৬ সালে গঠিত হয় এবং ২০০৭ সালে আন্তর্জাতিক অলিম্পিক কমিটি আইওসির স্বীকৃতি পায়। প্যারালিম্পিকে মন্টিনিগ্রো অলিম্পিকে যুগোস্লাভিয়া "Montenegro"। International Olympic Committee।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners"। International Olympic Committee।  "Montenegro"। Sports-Reference.com। ২৪ জুন ২০১৬ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৬।  "Winners of the Medals from Montenegro"। Montenegrin Olympic Committee। ২০০৭-১০-১৪ তারিখে মূল থেকে আর্কাইভ করা। সংগ্রহের তারিখ ২০০৮-০১-১৪।  "Yugoslav Olympic medallists by sports"। Olympic Committee of Serbia। ২০০৮-০১-১৭ তারিখে মূল থেকে আর্কাইভ করা। সংগ্রহের তারিখ ২০০৮-০১-১৪।
কেষ্টপুর

কেষ্টপুর বা কৃষ্ণপুর হল বিধাননগর পৌরসংস্থার অন্তর্গত একটি অঞ্চল। এটি কাজী নজরুল ইসলাম সরণি বা ভিআইপি রোডের পাশে ও কেষ্টপুর খাল সংলগ্ন এলাকা নিয়ে এই জনপথটি গড়ে উঠেছে। এখান থেকে নেতাজি সুভাষচন্দ্র বসু আন্তর্জাতিক বিমানবন্দর মাত্র ৭ কিলোমিটার দূরত্বে অবস্থিত। এটি ভিআইপি রোড-এর একটি ব্যস্ত এলাকা। এই অঞ্চলটির অবস্থান খুবই গুরুত্বপূর্ণ কারণ এখান থেকে সামান্য দূরত্বে নবদিগন্ত ইন্ডাস্ট্রিয়াল টাউনশিপ, রাজারহাট, নিউ টাউনের মতো কলকাতার গুরুত্বপূর্ণ অঞ্চলগুলোর অবস্থান। কেষ্টপুর থেকে বারাসত, রাজারহাট, দমদম, হাওড়া ও বৃহত্তর কলকাতার বিভিন্ন এলাকার সঙ্গে বাস যোগাযোগ রয়েছে। এখান থেকে সরকারী বা বেসরকারী উভয় বাস এবং এসি বাস পরিসেবা চালু আছে। এছাড়া স্বল্প দূরত্বের জন্য এখানে অটোরিক্সা ও টোটো পরিসেবা ব্যবস্থা আছে। ২০১৬ সালের রেল বাজেটে কলকাতা মেট্রোর পূর্ব-পশ্চিম মেট্রো করিডরের বর্ধিত পথে কেষ্টপুর যুক্ত হতে চলেছে। "কেষ্টপুর উড়ালপুলে দুর্ঘটনা,জখম ১০"। www.kolkata24x7.com। সংগ্রহের তারিখ ০৪-১১-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "কেষ্টপুর খালের পাঁকে নিখোঁজ কাগজকুড়ানি"। আনন্দবাজার প্রত্রিকা। সংগ্রহের তারিখ JULY 14, 2016।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "কেষ্টপুর থেকে ধৃত চার ডাকাত"। আজকাল। সংগ্রহের তারিখ ০৪-১১-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
খিদিরপুর

খিদিরপুর হল কলকাতা পৌরসংস্থার অন্তর্গত একটি অঞ্চল। এই অঞ্চলের পূর্বে আলিপুর, দক্ষিণে মমিনপুর, দক্ষিণ-পশ্চিমে গার্ডেনরিচ ও মেটিয়াবুরুজ ,পশ্চিমে গঙ্গা ও উত্তর দিকে রয়েছে হিস্টিং অঞ্চল। খিদিরপুর অঞ্চলটি কলকাতার মধ্য-পশ্চিম ভাগে অবস্থিত। খিদিরপুর এলাকাটি সমুদ্র পৃষ্ঠ থেকে ৯ মিটার উচ্চতায় অবস্থিত। এর অবস্থান ২২.৫৩ উত্তর ও ৮৮.৩২ পূর্ব। এই এলাকাটি হুগলি নদীর তীরে অবস্থিত। খিদিরপুর ব্রিটিশ ভারত এর সূচনা কাল থেকেই গুরুত্ব পেয়ে আসচ্ছে। ব্রিটিশরা এখানে একটি আধুনিক সমুদ্র বন্দর গড়ে তোলে। এর পর এলাকাটির দ্রুত উন্নয়ন ঘটে ও কর্ম ব্যবস্থ হয়ে ওঠে। এখনও এই বন্দরটি চালু রয়েছে কলকাতা বন্দর নামে। এই অঞ্চলে কাজের খোজে ভারতীয় উপমহাদেশের বিভিন্ন প্রান্ত থেকে বহু মানুষ চলে আসে। ফলে এই অঞ্চলটিতে অবাঙালিরা সংখ্যাগরিষ্ঠ। এখানে হিন্দি ভাষা বহুলপ্রচলিত। খিদারপুরে কলকাতা বন্দর এর দুটি ডক অবস্থিত। এই ডক দুটি হল খিদিরপুর ডক ও নেতাজি সুভাষ ডক। খিদিরপুর কলকাতার একটি গুরুত্বপূর্ণ জায়গা। এসপ্ল্যানেড থেকে প্রচুর বাস আছে তাছাড়া মিনিবাস ট্রাম এবং ট্রেনে আসা যায়। খিদিরপুর নামে একটি রেলস্টেশন আছে। শিয়ালদা স্টেশন থেকে বি বা দী বাগ গামী ট্রেনে খিদিরপুর স্টেশনে আসা যায়। বা দমদম থেকে চক্ররেলের ট্রেনে খিদিরপুর স্টেশনে নামা যায়। কলকাতার অন্যান্য জায়গার তুলনায় অর্থনীতি উন্নত, ব্যবসার সুযোগ ভালো - বহু লোক খিদিরপুরে বন্দরে কাজের খোঁজে আসে। কলকাতার অন্যান্য জায়গার মতই। অনেক স্কুল আছে প্রধানত বাংলা মাধ্যম, তাছাড়া তিনটি ইংরেজি মাধ্যম স্কুল আছে। এছাড়া হিন্দী মাধ্যমের স্কুলও আছে। কলেজ মাত্র এক্টাই "খিদিরপুর কলেজ"।